b'\n_START_ARTICLE_\nPOP TV\n_START_SECTION_\nZgodovina\n_START_PARAGRAPH_\nPOP TV je za\xc4\x8del oddajati 7. julij 1995. Od prvega dne je stalnica programa oddaja 24UR.\n_START_SECTION_\nIzbori\n_START_PARAGRAPH_\nPOP TV je prena\xc5\xa1al izbor Miss Slovenije in sveta leta 1996, od leta 1997 do 2010 tudi podelitve Viktorjev.\n_START_SECTION_\n\xc5\xa0port\n_START_PARAGRAPH_\nVe\xc4\x8d kot desetletje (1996-2008) je bila na sporedu \xc5\xa0portna scena in prenosi dirk Formule 1 (1995-2010) ter Moto GP (od marca 2007).\n_START_SECTION_\nTelenovele in serije\n_START_PARAGRAPH_\nPOP TV redno predvaja telenovele in televizijske serije.\n_START_SECTION_\nOtro\xc5\xa1ki program\n_START_PARAGRAPH_\nOd septembra 2002 do 2010 je POP TV vsako soboto in nedeljo predvajal otro\xc5\xa1ki program Ringa-Raja._NEWLINE_2010 je Ringa raja nadomestil Moj moj, aprila 2013 se jutranji otro\xc5\xa1ki program preimenoval v OTO \xc4\x8dira \xc4\x8dara.\n_START_SECTION_\nViktorji\n_START_PARAGRAPH_\nPOP TV je za svoje dose\xc5\xbeke prejel 39 viktorjev. Na Viktorjih 2012 je Vid Vali\xc4\x8d prejel viktorja za najbolj popularno TV-osebnost, strokovnega viktorja za zabavno TV-oddajo X-Faktor, Peter Poles pa strokovnega viktorja za voditelja zabavne TV-oddaje.  _NEWLINE_Leta 2011 je oddaja 24UR prejela Viktorja za najbolj popularno televizijsko oddajo v dr\xc5\xbeavi. _NEWLINE_Na viktorjih 2010 je POP TV prejel 3 viktorje (viktor popularnosti za televizijsko oddajo Slovenija ima talent, strokovni viktor za zabavno TV-oddajo Slovenija ima talent ter strokovni viktor za voditelja informativne TV-oddaje - Darja Zgonc)._NEWLINE_Na Viktorjih 2009 je POP TV prejel 2 viktorja (strokovni viktor za zabavno oddajo\xc2\xa0\xc2\xbbA\'s ti tud not padu?!\xc2\xab\xc2\xa0in strokovni viktor za voditelja te oddaje - Jurij Zrnec). Na Viktorjih 2008 je POP TV prejel 5 viktorjev; 24UR (strokovni viktor za informativno TV-oddajo), A\'s ti tud not padu?! (strokovni viktor in viktor popularnosti za zabavno oddajo), Jurij Zrnec (strokovni viktor za voditelja zabavne TV oddaje in viktor popularnosti za TV-osebnost).\n_START_SECTION_\nMednarodni festival PROMAX\n_START_PARAGRAPH_\nNa mednarodnem festivalu PROMAX, ki je v svetu priznan kot najpresti\xc5\xbenej\xc5\xa1a nagrada za promotorje in ogla\xc5\xa1evalce, ki delujejo v elektronskih medijih, je POP TV za svoja promocijska dela doslej prejel 5 odli\xc4\x8dij._NEWLINE_Presti\xc5\xbena odli\xc4\x8dja na mednarodnem festivalu je POP TV prejel \xc5\xbee leta 2002: zlato odli\xc4\x8dje v kategoriji\xc2\xa0\xc2\xbbnajbolj\xc5\xa1i promo za dramo\xc2\xab\xc2\xa0za promocijski spot serije Privid zlo\xc4\x8dina, leta 2001 srebrno odli\xc4\x8dje v kategoriji "najbolj\xc5\xa1i promo za kviz" za promocijski spot kviza Lepo je biti milijonar in leta 2000 zlato odli\xc4\x8dje za najbolj\xc5\xa1i promocijski spot filma Na ognjeni \xc4\x8drti._NEWLINE_POP TV je med TV postajami \xc5\xbee peto leto prejela tudi Trusted Brand, kot najbolj zaupanja vredna in priljubljena blagovna znamka med potro\xc5\xa1niki.\n_START_SECTION_\nOstale nagrade\n_START_PARAGRAPH_\nAprila 2005 je POPTV v Atenah prejel zlato odli\xc4\x8dje v kategoriji\xc2\xa0\xc2\xbbnajbolj\xc5\xa1i napovednik za informativni program\xc2\xab\xc2\xa0za promocijski spot oddaje Preverjeno in srebrno odli\xc4\x8dje v kategoriji\xc2\xa0\xc2\xbbnikoli objavljen napovednik\xc2\xab\xc2\xa0za film Posebno poro\xc4\x8dilo.'